Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, BioSpain foroa Iruñean egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Iruña bioteknologiaren munduko erdigunea izanen da heldu den irailean, BioSpain foroa antolatuko baitu. Ia hiru urte antolatu gabe egon ondotik, gure erkidegoko hiriburuak hartuko du ekitaldi hori, hiria estatuko –eta munduko, esan genezake– talentuaren erakusleiho bihurtuko duena irailaren 27tik urriaren 11ra bitarte, hala modu presentzialean nola telematikoan.

Hori dela-eta, galdera hau egiten diogu Garapen Ekonomiko eta Enpresarialeko kontseilariari:

Zeintzuk dira BioSpain foroa Iruñean egitean lortu nahi diren helburuak? Zer ondorio uste duzue izanen dituela gure erkidegoarentzat?

Iruñean, 2021eko martxoaren 4an

Foru parlamentaria: Mikel Asiain Torres